અહીં આપણે યાદ કરીએ ગૂગલની એ હૃદયસ્પર્શી અને માત્ર ત્રણેક મિનિટની ફિલ્મને જેમાં દિલ્હીમાં રહેતા વયોવૃદ્ધ બલદેવ મહેરાને એક સમીસાંજે ભાગલા વખતે લાહૌર છૂટી ગયેલો પોતાનો જિગરી યાર યુસુફ ફઝલ યાદ આવે છે. એ પોતાની યુવાન અને ટેક્નોલોજી – સુસજ્જ પૌત્રી સમક્ષ બચપણની યાદો વાગોળે છે. મિત્ર સાથેનો જરીપુરાણો ફોટો, લાહૌરનો ખખડધજ દરવાજા વાળો બગીચો, બગીચામાં પતંગો લૂંટવી, દેશી મિઠાઈ ‘ ઝઝરિયા ‘ યુસુફનો દુકાનમાંથી ચોરીને ખાવી અને એવી બધી ઝીણી – ઝીણી નિર્દોષ યાદો. ‘ યાદોંં કા પિટારા ખોલું તો કુછ દોસ્ત બહોત યાદ આતે હૈં ‘ ની જેમ.